**DOHODA O VYKONANÍ PRÁCE**

Nižšie uvedeného dňa, mesiaca a roku uzavreli

*variant, keď je zamestnávateľom právnická osoba:*

**spoločnosť [obchodné meno spoločnosti]**

so sídlom: [sídlo spoločnosti podľa obchodného registra]

IČO: [identifikačné číslo]

zastúpená: [meno, priezvisko], [funkcia]

zapísaná v obchodnom registri vedenom Okresným súdom [mesto], oddiel [●], vložka č.[●]

*variant, keď je zamestnávateľom fyzická osoba:*

**pán/pani [meno, priezvisko] / obchodné meno**

so sídlom: [sídlo podľa živnostenského registra]

nar. dňa: [dátum narodenia]

IČO: [identifikačné číslo]

zapísaná/ý v živnostenskom registri Okresného úradu [mesto] pod č.[spisová značka] / iná registrácia alebo povolenie

(ďalej len ako „**Zamestnávateľ**“)

a

**[meno, priezvisko]**

nar. dňa: [dátum narodenia]

rodné číslo: [rodné číslo]

trvale bytom: [adresa trvalého bydliska]

bankové spojenie: bankový účet č./IBAN [číslo bankového účtu alebo IBAN] vedený v [banka]

(ďalej len ako „**Zamestnanec**“)

podľa ustanovení § 226 zákona č. 311/2001 Z. z., Zákonník práce, v znení neskorších predpisov (ďalej len „**Zákonník práce**“), túto

**dohodu o vykonaní práce**

**Článok I.**

1. Zamestnanec sa zaväzuje, že na základe tejto dohody vykoná pre Zamestnávateľa nasledujúcu pracovnú úlohu: [popis pracovnej úlohy + rozsah práce, ak jej rozsah nevyplýva priamo z popisu či vymedzenia pracovnej úlohy].
2. Miestom výkonu práce je [miesto výkonu práce].
3. Táto dohoda sa uzatvára na dobu určitú od [dátum] do [dátum]. Zamestnanec je povinný vykonať pracovnú úlohu do uplynutia doby, na ktorú je táto dohoda uzavretá / do [dátum]. Predpokladaný rozsah práce bude [\*\*\*] hodín, pričom však neprekročí 350 hodín za kalendárny rok v súlade s ustanovením §  226 ods. 1 Zákonníka práce. Do rozsahu práce sa započítava aj práca vykonávaná Zamestnancom pre Zamestnávateľa v tom istom kalendárnom roku na základe inej dohody o vykonaní práce.
4. Zamestnávateľ sa zaväzuje zaplatiť Zamestnancovi za riadne vykonanú prácu odmenu, ako je dohodnutá nižšie.
5. Ak sa účastníci tejto dohody nedohodnú vopred písomne inak, je Zamestnanec povinný predložiť Zamestnávateľovi na kontrolu a schválenie písomný prehľad – súpis vykonaných prác v rámci plnenia pracovnej úlohy vrátane uvedenia času stráveného jej plnením, a to najneskôr vždy do posledného pracovného dňa kalendárneho mesiaca, v ktorom Zamestnanec vykonával práce podľa tejto dohody.
6. Za riadne vykonanú prácu podľa tejto dohody náleží zamestnancovi jednorazová odmena vo výške [výška odmeny],– € (slovami: [výška odmeny opísaná slovami oddelenými pomlčkami]-eur) hrubého za vykonanie práce/odmena vo výške [výška odmeny],– € (slovami: [výška odmeny opísaná slovami oddelenými pomlčkami]-eur) hrubého za jednu hodinu skutočne vykonanej práce (ďalej len ako „**Odmena**“).
7. Odmena, od ktorej budú odpočítané povinné zrážky, zdanenie a prípadné ďalšie zrážky podľa príslušných právnych predpisov, rozhodnutí či dohôd, je splatná najneskôr do [\*\*\*]. dňa kalendárneho mesiaca nasledujúceho po mesiaci, v ktorom bola dohoda ukončená/bude vyplácaná mesačne, a to do [\*\*\*]. dňa kalendárneho mesiaca nasledujúceho po mesiaci, v ktorom bola práca Zamestnávateľom vykonaná. Výplata Odmeny bude po uvedenom zdanení a vykonaní zrážok (v súlade s právnymi predpismi) zaslaná na bankový účet Zamestnanca uvedený v záhlaví tejto dohody.
8. Zamestnanec je povinný vykonávať zverenú prácu osobne, hospodárne, svedomito a odborne, a to podľa svojich najlepších schopností a vedomostí, dbať na dobrú povesť zamestnávateľa a riadiť sa pokynmi a príkazmi zamestnávateľa.
9. Zamestnanec je povinný pri výkone práce dodržiavať všetky príslušné predpisy, najmä pracovnoprávne predpisy, predpisy na zaistenie bezpečnosti a ochrany zdravia pri práci, predpisy na úseku požiarnej ochrany a ochrany životného prostredia, príp. iné predpisy vzťahujúce sa na ním vykonávaný druh práce. Zamestnanec týmto zároveň vyhlasuje, že bol s týmito predpismi pred podpisom tejto dohody riadne oboznámený.
10. Zamestnanec sa zaväzuje, že bude zachovávať mlčanlivosť o všetkých skutočnostiach, o ktorých sa v súvislosti s výkonom práce pre Zamestnávateľa priamo či nepriamo dozvie a ktoré majú byť v záujme Zamestnávateľa alebo jeho obchodných partnerov utajené, najmä o skutočnostiach obchodnej a internej povahy, o veciach týkajúcich sa zákazníkov a obchodných partnerov Zamestnávateľa, cenovej politiky Zamestnávateľa. Tieto informácie je zamestnanec oprávnený používať výhradne pre potreby Zamestnávateľa, nie pre potreby vlastné či tretích osôb. Zamestnanec berie na vedomie, že povinnosť mlčanlivosti je povinný zachovávať aj po skončení tejto dohody.
11. Účastníci tejto dohody zároveň súhlasia s tým, že táto dohoda je svojou povahou dôverná a nesmie byť sprístupňovaná či oznamovaná tretím osobám, ani ako celok, ani po častiach, s výnimkou prípadov stanovených právnymi predpismi alebo na ich základe.
12. Táto dohoda môže byť predčasne ukončená:
    1. písomnou dohodou jej účastníkov;
    2. písomným odstúpením od dohody:
13. ak Zamestnanec nevykonal pracovnú úlohu riadne a/alebo včas, to jest v dohodnutej dobe, je Zamestnávateľ oprávnený od dohody odstúpiť;
14. ak Zamestnávateľ neutvorí dohodnuté pracovné podmienky, v dôsledku čoho Zamestnanec nemôže pracovnú úlohu vykonať, je Zamestnanec oprávnený od dohody odstúpiť;
15. z dôvodov podľa § 19 Zákonníka práce;

Odstúpenie je účinné okamihom jeho doručenia druhému účastníkovi dohody.

1. Akékoľvek zmeny či doplnenia tejto dohody je možné robiť len po vzájomnej dohode účastníkov tejto dohody, a to písomnou formou.
2. Ostatné práva a povinnosti účastníkov tejto dohody sa riadia Zákonníkom práce a ostatnými všeobecne záväznými pracovnoprávnymi či inými relevantnými predpismi.
3. Zamestnanec potvrdzuje, že bol pred uzavretím tejto dohody riadne oboznámený so svojimi právami a povinnosťami a s pracovnými podmienkami.
4. Zamestnanec týmto ďalej vyhlasuje, že všetky jeho osobné údaje sú pravdivé a zaväzuje sa Zamestnávateľa bezodkladne informovať o všetkých prípadných zmenách týchto údajov.
5. Táto dohoda sa uzatvára v dvoch vyhotoveniach, pričom každý účastník tejto dohody dostane po jednom z nich.
6. Táto dohoda nadobúda platnosť a účinnosť dňom jej podpisu oboma účastníkmi tejto dohody.
7. Účastníci tejto dohody vyhlasujú, že ich zmluvná voľnosť nebola žiadnym spôsobom obmedzená, a že táto dohoda nebola uzavretá v tiesni za nápadne nevýhodných podmienok a ani v omyle.
8. Účastníci tejto dohody vyhlasujú, že sú plne spôsobilí na právne úkony, že text tejto dohody je určitým a zrozumiteľným vyjadrením ich vážnej a slobodnej vôle byť ňou viazaní, a že si dohodu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú osobne alebo prostredníctvom svojich zástupcov svoje podpisy.

V ……………………… dňa … … 2021 V ……………………… dňa … … 2021

Zamestnávateľ: Zamestnanec:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**[názov spoločnosti] / [meno, priezvisko] [meno, priezvisko]**

[meno, priezvisko], [funkcia]

­­­­­­­­­­­­­­­­